இவ்விழாவில் கலந்துகொண்ட சக்திவிகடனின் வாசகி கவிதா, “நான் தீவிர முருக பக்தை. அதோடு, சக்தி விகடனின் நீண்ட நாள் வாசகியும்கூட. இந்த வேல்மாறல் பாராயணம் நிகழ்ச்சி குறித்து சக்திவிகடனில் படித்ததுமே, அவசியம் வந்து கலந்துகொள்ள வேண்டும் என்று முடிவு செய்தேன். அதன்படி இன்று வந்தேன். இந்தப் பாராயண பூஜையில் கலந்துகொண்டு ஒருமுகப்பட்ட மனதுடன் இதைப் பாடியது உணர்வுபூர்வமாக இருந்தது. இதை நடத்திவைத்த கிருஷ்ணன் ஐயா அவர்களுக்கும், அழகான குரலில் பாடிய பவ்யா அவர்களுக்கும் என் நன்றி! என்றார் மகிழ்ச்சியும் நிறைவுமாக.